sárve devā́ eṣò'gníścita ā́po vai sárve devāḥ sárvāṇi bhūtā́ni tā́ haitā ā́pa evaìṣò'gníścitastásya nā́vyā evá pariśrítastā́ḥ ṣaṣṭiśca trī́ṇi ca śatā́ni bhavanti ṣaṣṭíśca ha vai trī́ṇi ca śatā́nyādityaṃ nā́vyāḥ samantam páriyanti nā́vyā u eva yájuṣmatya íṣṭakāstā́ḥ ṣaṣṭíścaiva trī́ṇi ca śatā́ni bhavanti ṣaṣṭíśca ha vai trī́ṇi ca śatā́nyādityaṃ nā́vyā abhíkṣarantyátha yádantarā nā́vye tatsū́dadohā átha yā́ amūḥ ṣáṭtriṃśadíṣṭakā atiyánti yaḥ sá trayodaśo mā́sa ātmā̀yámeva sa yò'yáṃ hiraṇmáyaḥ púruṣaḥ